作者:劉辰翁
標題:夜飛鵲・夜飛鵲慢
內容:何曾見飛渡，年又年痴。今古相望猶疑。朱顏一去似流水，斷橋魂夢參差。何堪更嗟遲暮，聽旁人說與，此夕佳期。深深代籍，盼悠悠、北地胭脂。誰寄揚州破鏡，遍海角天涯，空待人歸。自小秦樓望巧，吳機回錦，歌舞為誰。星萍耿耿，算歡娛，未省流離。但秋衾夢淺，雲閒曲遠，薄命同時。